Апошні гаспадар Альбы Караль Станіслаў Радзівіл Пане Каханку паспрабаваў пераўтварыць яе ў маленькі Версаль. Але вайна 1812 года назаўсёды сцерла адбіткі радзівілаўскай рэзідэнцыі. Абрысы той раскошы можна ўявіць па захаваных да сёння каналах — яны, быццам промні, выходзяць ад маленькага возера з астраўком, на якім некалі стаяла дзівосная альтанка. А таксама па каскадзе азёраў і дубоў-волатаў, якіх, на жаль, да нашага часу засталося няшмат. У апошнюю вайну парк моцна пацярпеў ад захопнікаў, большасць дубоў была спілавана і пайшла на дровы для альбаўскага спіртзавода. Пра гэта мне расказаў мясцовы жыхар Вячаслаў Кадзевіч (на здымку), які сёлета сустракае 86-ю восень. Ён нарадзіўся паблізу і добра памятае людзей, якія ахоўвалі навакольны лес і сам парк, той, перадваенны, з шыкоўнай дубровай: